นายกรัฐมนตรี เปิดเผย 7 ธค.2561 คสช.หารือพรรคการเมืองที่สโมสรทหารบกวิภาวดี ย้ำยึดโรดแมปเลือกตั้ง
นายกรัฐมนตรี เปิดเผย 7 ธค.2561 คสช.หารือพรรคการเมืองที่สโมสรทหารบกวิภาวดี ย้ำยึดโรดแมปเลือกตั้ง
 
  พลเอก ประยุทธ์ จันทร์โอชา นายกรัฐมนตรี และหัวหน้า คสช. เปิดเผยว่า ในวันที่ 7 ธันวาคมนี้ จะมีการหารือ ระหว่าง คสช.กับพรรคการเมือง ที่สโมสรทหารบก ถนนวิภาวดี ซึ่งการหารือก็จะรับฟังข้อเสนอจากพรรคการเมืองต่าง ๆ เพื่อเดินหน้าสู่การเลือกตั้ง   ซึ่งในส่วนรัฐบาลยืนยันว่า ไม่มีข้อขัดแย้งใดๆ ทั้งนี้เคยได้ชี้แจงว่า เมื่อกฎหมายต่างๆมีความพร้อมก็จะมีการปลดและคลายล็อคให้ดำเนินกิจกรรมตามความเหมาะสม โดยจะมีการร่างระเบียบให้เกิดความปลอดภัยอย่างเร็วที่สุด
 


 นายกรัฐมนตรีย้ำว่า ยังไม่ตัดสินใจว่าจะสนใจเข้าร่วมงานทางการเมืองกับกลุ่มใดหรือไม่ รวมถึงยังไม่ขอตอบว่าจะเป็นสมาชิกพรรคใดทั้งสิ้น เพราะขณะนี้ยังพิจารณานโยบายของแต่ละพรรคอยู่ซึ่งยังไม่ครบถ้วน  และต้องดูข้อกฎหมายด้วย ว่าหากนายกรัฐมนตรีจะทำงานการเมืองต้องอยู่ในจุดใดและทำอย่างไรได้บ้าง ส่วนกำหนดวันเลือกตั้ง ก็ยังคงยืนยันว่าอยู่ในช่วงเดือนกุมภาพันธ์ 2562  แต่ก็ขึ้นอยู่กับ กกต.พิจารณา ซึ่งตนเองไม่มีส่วนตัดสินในเรื่องนี้